Bismarck, North Dakota

Bismarck is d Haptstod vom Bundesstaat Noad-Dakota und vom Vawoidungsdistrikt Burleigh County. D Stod am Missouri River is d zwoadgresste vom ganzn Bundesstoot. Se is a da Sitz vom katholischn Bistum und a fiaran Woaz und fia Viecha a wichtigs Handlszendrum.

 Gschicht 

Voa de weißn Siedla wos as Gebiet ums heidige Bismarck dareicht hamd, hamd do Indiana vom Stamm Mandan glebt. D Stod is anno 1872 ois Edwinton grind won. Da Nam Edwinton gehd aufn Edwin Ferry Johnson (1803–1872) zruck, an Obaingenieur vo da Eisnbahgseischaft Northern Pacific Railway.
Da heidige Nam Bismarck, vo 1873 vo da Northern Pacific Railway eigfiad won is, leit se vom deitschn Reichskanzla Otto vo Bismarck ob. Ma woid damid an deitschn Kanzla ehrn und hod ghofft, dass deitsche Eiwandara desweng a d Stod ziangand. Zua arana Eiwandarungweina is oba eascht wia a da Natt (Black Hills) 1874 Goid gfundn won is. Anno 1883 is Bismarck dann d Haptstod vom Dakota-Territorium won. Im Joa 1889 is dann d Haptstod vom Bundesstoot Noad-Dakota woan.

 Einwohnaentwicklung 

JeaEihwohna1980 - 2010: Voikszählungergebniss vom United States Census Bureau.198044.485199049.272200055.532201061.272

 Kuitua und Sengswiadigkeitn 

 Stodbeidl 

Da Gebeidekomplex North Dakota State Capitol ligt neadle vo da Innenstod vo Bismarck. Sei zentrals Element is as 19-Stog houe State Capitol im Stil vom Art déco, wos mi seina Hähn vo 74 m as hechste Gebeide vo Noad Dakota is. As State Capitol bestimmd as Beidl vom Stodzentrum und ka bei am guadn Weda a leicht aus arana Entfernung vo 30 km gseng wean. Desweng hods an Spitznam "Skyscraper on the Prairie" (Woikngratza in da Brärie). As Gebeide is anno 1934, zua Zeid vo da Groußn Depression, feade baud won und hod nochad as easchte State Capitol ersetzt, wos 1930 bis auf die Grundmauan obrennd is. Aufm Gelände vom Noad Dakota State Capitol is aussadem as North Dakota Heritage Center, d North Dakota State Library, da Wohnsietz vom Gouverneur vo Noad Dakota, as State Office Building und as Liberty Memorial Building.

 Prominenz 

 Buam und Dechta vo da Stod 

 Ed Schafer (* 1946), Bolidika vo da Republikanischn Partei, ehemoliga Guvaner vo Noad Dakota (1992–2000) und ehemoliga Landwirtschaftsminister vo de Vaeinigtn Staatn (2008–2009)
 Kent Conrad (* 1948), Bolidika vo da Demokratischn Partei, vadritt Noad Dakota seit 1987 im Senat vo de Vaeinigtn Staatn
 Leslie Bibb (* 1974), Schauspielarin

 Namensvariantn 

D Stod hod mehrane Variantn vom Nam:

 BismarkU.S. Geological Survey. Geographic Names Phase I data compilation (1976-1981). 31-Dec-1981. Primarily from U.S. Geological Survey 1:24,000-scale topographic maps (or 1:25K, Puerto Rico 1:20K) and from U.S. Board on Geographic Names files. In some instances, from 1:62,500 scale or 1:250,000 scale maps
 EdwintonWilliam, Mary Ann (Barnes). Origins of North Dakota Place Names. Washburn, N.D.: Bismarck Tribune, 1966. p.48
 The Crossing

 Beleg 

 Im Netz 

 Offizielle Website der Stadt
 Website des Bismarck Municipal Airport

Kategorie:Hauptstadt in den Vereinigten Staaten
Kategorie:Otto von Bismarck